**ОТЧЕТ**за работата на редовен докторант Антонио Антониев Хаджиколев  
за периода 02.09.2019 – 02.09.2020 г.

* **Докторска програма:** „Информатика“
* **Научен ръководител:** доц. д-р Силвия Парушева
* **Тема на дисертационния труд:** „ИТ модел за реализация на концепцията „умен град“ (по примера на Община Варна)“

**1. Учебно-преподавателска работа**

1. Успешно положени **докторантски минимуми** както следва:

* *Интернет и офис приложения в научните изследвания* – положен успешно с оценка Отличен (6,00) през м. декември 2019 г.
* *Методика на научните изследвания* – положен успешно с оценка Отличен (6,00) през м. декември 2019 г.
* *Интернет технологии и комуникации* – положен успешно с оценка Отличен (6,00) през м. януари 2020 г.
* *Стратегически технологии в базите от данни* – положен успешно с оценка Отличен (6,00) през м. януари 2020 г.

1. **Ръководство на упражнения** както следва:

* **Зимен семестър** на уч. 2019/2020 г.:
* Дисциплина „Информатика“ (ОКС „бакалавър“) с хорариум 30 часа упражнения пред 7 студентски групи в редовна форма на обучение и   
  6 студентски групи в дистанционна форма на обучение
* **Летен семестър** на уч. 2019/2020 г.:
* Дисциплина „Облачни технологии“ (ОКС „бакалавър“) с хорариум 30 часа упражнения пред 3 студентски групи в редовна форма на обучение
* Дисциплина „Информационни и комуникационни технологии във финансовия сектор“ (ОКС „бакалавър“) с хорариум 30 часа пред 2 студентски групи в редовна форма на обучение
* Дисциплина „Облачни технологии“ (ОКС „магистър“) с хорариум 30 часа упражнения пред 1 студентска група в редовна форма на обучение

1. Осъществена **експертна дейност** както следва:

* Участие в работна група в Икономически университет – Варна със задача проучване нормативната уредба и практика за издаване, защита на авторските права и разпространението на електронни учебници и електронни помагала – м. септември 2019 г.
* Воден курс пред служители на компанията ЕНЕРГО-ПРО на тема „MS PowerPoint” на 03, 08, 10 и 15.10.2019 г.
* Воден курс пред служители на Експресбанк АД на тема „Администриране на LMS Moodle“ в периода 27-29.11.2019 г.
* Участие като представител на докторантската общност в процедура по вътрешен одит в Икономически университет – Варна – 28-29.11.2019 г.
* Участие в работна група в Икономически университет – Варна със задача изготвяне проект за фундаментални, университетски специални и факултативни дисциплини за ОКС „професионален бакалавър“, „бакалавър“ и „магистър“ – 02-16.12.2019 г.
* Воден курс пред служители на компанията ЕНЕРГО-ПРО на тема „MS Excel Basic” в периода 19-20.12.2019 г.
* Участие в работна група при катедра „Информатика“ на Икономически университет – Варна за изготвяне на учебни планове за специалности „Бизнес информационни системи“ (ОКС „бакалавър“) и „Информационен мениджмънт в бизнеса“ (ОКС „магистър“) – 21.01-15.02.2020 г.
* Участие в експертна група при Националната агенция за оценяване и акредитация при Министерски съвет за програмна акредитация на професионално направление 4.6 „Информатика и компютърни науки“ в Нов български университет – 27-29.01.2020 г.
* Участие в работна група в Икономически университет – Варна със задача осъществяване на дейности по подготовка на платформата eLearn   
  (<https://e-learn.ue-varna.bg>) за провеждане на е-обучение по всички специалности за летен семестър на уч. 2019/2020 г. – м. март 2020 г.
* Участие като представител на докторантската общност в процедура по вътрешен одит в Икономически университет – Варна – 04-05.06.2020 г.

1. Участие в **обучение** на тема „Изследвания в научни електронни ресурси“, проведено на дата 24.10.2019 г.

**2. Научноизследователска дейност**

1. Участие през м. октомври 2019 г. с доклад на тема “The Role of the Smart City Concept in the Process of Urban Transformation” (на английски език) в Международна научна конференция на тема “Information and Communication Technologies in Business and Education”, посветена на 50-годишнината от основаването на катедра „Информатика“ и 100-годишнината от създаването на Икономически университет – Варна. Докладът е публикуван в сборник с доклади, който е индексиран в Central and Eastern European Online Library, Google Scholar и RePec.
2. Публикуване през м. февруари 2020 г. на съвместна статия с доц. д-р Силвия Парушева на тема “Social Media as a People Sensing for the City Government in Smart Cities Context” (на английски език) в списание TEM Journal – Technology, Education, Management, Informatics, което се индексира в Scopus и Web of Science.
3. Участие през м. май 2020 г. с доклад (съвместно с доц. д-р Генка Рафаилова) на тема “Key Aspects of Implementing the Smart City Concept in the Tourism Sector” (на английски език) в Юбилейната международна научна конференция „Икономическа наука, образование и реална икономика: развитие и взаимодействия в дигиталната епоха“, посветена на 100-годишнината от създаването на Икономически университет – Варна. Докладът е публикуван в сборник с доклади, който е индексиран в RePec и заявен за индексиране в EBSCOhost и Google Scholar.
4. Участие в проект за научно-приложно изследване (НПИ 13/2017) към Научноизследователския институт при Икономически университет – Варна на тема „Социалните медии в бизнеса и образованието – иновативни модели, възможности и предизвикателства“.
5. Член на работна група за разработване и подаване на проектно предложение с наименование „Международен алианс за дигитален мениджмънт на пандемични бедствия“ (International Alliance on Digital Management of Pandemic Disasters) в рамките на конкурс по програма CONCERT-Japan 2020 г., обявен от Фонд „Научни изследвания“ към Министерството на образованието и науката на Република България.
6. Проучена библиография и литературни източници по проблематиката на дисертационния труд.
7. Работа по изготвяне на план на дисертационния труд.
8. Работа по първа глава на дисертационния труд.

**За отчетния период са изпълнени всички заложени в индивидуалния учебен план дейности.**

|  |  |
| --- | --- |
| 02.09.2020 г. | Докторант:………………….. |
| гр. Варна | /Антонио Антониев Хаджиколев/ |