Днес повече от всякога, ефективността на склада е критичен фактор за успех. Внедряването на софтуер за управление на склад (Warehouse Management System-WMS) значително подобрява производителността на служителите, оптимизира складовите операции и повишава удовлетворението на клиентите.

Системите за управление на склад прилагат модерни технологии за събиране на данни като баркод скенери, мобилни компютри, безжични мрежи, Radio-frequency identification (RFID), Pick to light, Pick by voice за ефективен контрол на движението на стоки в склада.

**Pick to Light – система за бързо и интуитивно комисиониране**

Системата Pick to Light е разработена с цел електронно асистиране на персонала при събиране на стоките от зоните за комисиониране. Операторът трябва само да сканира баркода на поръчката и количествата за комисиониране се изобразяват директно върху дисплея на съответното място. Когато оператора вземе нужното количество и избере бутона за потвърждение, информацията се предава по електронен път към базата данни, резултат от което е директно проследяване на наличностите и техните движения. Чрез осветяване на точното място или нужните места, Pick to Light е призната за най- бързата оператор-базирана стратегия за комисиониране. Чрез насочване на оператора към точното място, процесът на комисиониране е многократно опростен. А опростяването и повторението на задачите води до точност. Pick to Light намалява използването на хартия. Няма вече листове със стоки за комисиониране и отмятане на взетите количества. При Pick to Light всички задачи, които трябва да бъдат изпълнени, светват заедно. По този начин операторът може да прецени най бързият начин на събиране на стоките.

**Pick to Light позволява групово комисиониране.**

Операторите могат да работят на принципа на поточната линия. Всеки оператор действа в определена зона на комисиониране. Задачите се задават зона по зона на конвейер, количка или друг транспортен механизъм. По този начин допълнително се увеличава производителността,

Технологията представена под името **Pick by Voice** напълно замества остарялата система, базирана на печатни документи. Освен това Pick by Voice може лесно да бъде комбинирана със стандартни баркод технологии.

В контраст със стандартни решения за комисиониране, Pick by-Voice предлага допълнително предимство, чрез значително намаляване на стъпките, нужни при процеса на комисиониране. Операторът получава задачи чрез слушалки и потвърждава изпълнението чрез гласов отговор през микрофон. По този начин се спестява време чрез премахването на печатни документи и баркод устройства.

Комуникацията със системата за гласово разпознаване е осъществена чрез малък мобилен компютър, който операторът носи прикачен на колан. Както стандартни устройства, така и специално предназначени устройства за сурови условия могат да бъдат използвани. Pick by Voice може лесно да бъде свързана към съществуващи системи за управление на складове Практическият опит показва, че след внедряването на Pick by Voice система, качеството и производителността рязко се увеличават, което води до възвръщане на инвестициите често след по-малко от година.

**Технология за бързо комисиониране – Pick by Cart**

Възможност за изпълнение на няколко поръчки едновременно, като стоката се разделя в различни контейнери; Ясни инструкции на дисплея или екрана на терминала; Стоката се събира в контейнери директно за експедиция, т.е за товарене към клиента; Индикатори за капацитет на отделните контейнери За извършването на бързо комисиониране се ползва количка, която обикновено се управлява ръчно. В количката се събират контейнери със стока, която да може да е както резултат от пикиране , така и за разпределяне на доставка (поставяне на стелажите). Тази количка не е обикновена транспалетна количка, с каквато се оперира в произволен склад. Тя е оборудвана с RF-терминал и/или дисплей, чрез който операторът (складовият работник) получава инструкции къде да отиде, какво и колко да вземе. Освен това, има рафтове на едно или повече нива. RF-терминалът комуникират със софтуера за управление на склада чрез безжична мрежа. С тяхна помощ операторът потвърждава пристигането си на посочено от място (сканиране или въвеждане на някакъв код на дисплея). От WMS следва команда за поставяне или вземане на артикул от/в някой от контейнерите. Операторът потвърждава изпълнението на инструкцията (командата) с клавиш или бутон на дисплея/терминала.